**ΕΝΟΤΗΤΑ 2 ΓΡΑΜΜΑΤΙΚΗ**

* **Ποιες λέξεις ή φράσεις δηλώνουν τόπο**

Οι λέξεις ή φράσεις που δηλώνουν τόπο μπορεί να είναι:

**α.** **Επιρρήματα** (που απαντούν μονολεκτικά στην ερώτηση **πού**) *π.χ. πίσω*

**β.** **φράσεις με προθέσεις** (που απαντούν περιφραστικά στην ερώτηση **πού**) *π.χ. από τον τοίχο*

**γ. ουσιαστικό σε αιτιατική.** π.χ. Πάω σχολείο.

**δ. αναφορικές προτάσεις που φανερώνουν τόπο**

 π.χ. Πηγαίνει όπου θέλει.

* **Τι είναι και πώς χρησιμοποιούνται οι ελλειπτικές προτάσεις.**

**α.** Είναι οι προτάσεις απ’ τις οποίες λείπει ένας ή και περισσότεροι κύριοι όροι.

**β.** Χρησιμοποιούνται πολύ συχνά στον προφορικό λόγο.

**γ.** Ο αναγνώστης ή ο ακροατής καταλαβαίνει εύκολα τον όρο ή τους όρους που παραλείπει ο ομιλητής ή ο συγγραφέας.

* **Τα αριθμητικά επίθετα και τα αριθμητικά ουσιαστικά.**

 **Τα αριθμητικά επίθετα.**

Τα χωρίζουμε σε:

**Απόλυτα**: φανερώνουν ορισμένο πλήθος (π.χ. τρία, είκοσι)

**Τακτικά**: φανερώνουν τη θέση που παίρνει κάτι σε μια σειρά από όμοια πράγματα (π.χ. τρίτος, εικοστός)

**Πολλαπλασιαστικά**: φανερώνουν από πόσα απλά μέρη αποτελείται κάτι και τελειώνουν σε –πλός, -πλή, -πλό (π.χ. τριπλός)

**Αναλογικά**: φανερώνουν πόσες φορές μεγαλύτερο είναι το ένα ποσό από ένα άλλο και τελειώνουν σε –πλάσιος, -ια, -ιο (π.χ. τριπλάσιος)

**Τα αριθμητικά ουσιαστικά**

Είναι τα **περιληπτικά ουσιαστικά** και σχηματίζονται από τα απόλυτα παίρνοντας ορισμένες καταλήξεις. Αυτές είναι:

**-αριά** (π.χ. δεκαριά, εικοσαριά) **-άδα** (π.χ. τριάδα, εικοσάδα)

* **Λόγια κλίση θηλυκών σε -ος**

|  |
| --- |
| **α)** Τα ιδιόκλιτα θηλυκά σε **-ος** είναι:1. ΟΞΥΤΟΝΑ (τονίζονται στη λήγουσα), π.χ. *οδός.*2. ΠΑΡΟΞΥΤΟΝΑ (τονίζονται στη παραλήγουσα), *π.χ. ψήφος*.3. ΠΡΟΠΑΡΟΞΥΤΟΝΑ (τονίζονται στην προπαραλήγουσα) *π.χ. έρημος.***β)** Τα οξύτονα και τα παροξύτονα τονίζονται σε όλες τις πτώσεις εκεί που τονίζονται και στην ονομαστική ενικού:***η συνοδός, της συνοδού...**η ψήφος, της ψήφου...*** |

* **Θηλυκά σε -η (αρχαιόκλιτα)**

Σε παλιά κείμενα ή σε επίσημες ανακοινώσεις είναι δυνατόν να έχουμε
και έναν άλλο τύπο γενικής ενικού σε **-εως**. Τότε, ο τόνος μεταφέρεται
στην επόμενη συλλαβή (σε λέξεις με περισσότερες από δύο συλλαβές):
          π.χ. *η κυβέρνηση, της κυβέρνησης* ή ***της κυβερνήσεως***

Επίσης μπορεί να συναντήσω (κυρίως σε παλιά κείμενα) και ονομαστική
ενικού σε **-ις:**
                     π.χ. *η κυβέρνησ****ις,*** *η δύναμ****ις,*** *η πόλ****ις***